stanford-oval/wikipedia huggingface dataset:
ปาเอยา
ประเพณี

ในสมัยแรก ๆ นั้นปาเอยาเป็นเพียงอาหารที่ใช้เรียกผู้คนเข้ามาร่วมเฉลิมฉลองในเทศกาลต่าง ๆ อย่างไรก็ตาม ทุกวันนี้ได้มีการจัดงานเทศกาลการเฉลิมฉลองสำหรับปาเอยาโดยเฉพาะ หนึ่งในงานที่มีชื่อเสียงมากจัดขึ้นเมื่อ ค.ศ. 1961 ซึ่งมีการแข่งขันทำปาเอยานานาชาติในเมืองซูแอกา (Sueca) แคว้นบาเลนเซีย จากงานนี้ได้ก่อให้เกิดธรรมเนียมปฏิบัติที่พบเห็นได้ทั่วไปตามเทศกาลต่าง ๆ ในแต่ละเมืองของแคว้นบาเลนเซียในปัจจุบัน โดยจะมีการใช้กระทะขนาดใหญ่และก่อไฟจากฟืนเพื่อทำ "ปาเอยายักษ์" แจกให้กับผู้ที่มาร่วมงานโดยไม่เสียค่าใช้จ่ายใด ๆ การทำปาเอยาในลักษณะนี้มีชื่อเรียกเหมือนกันในทุกเมืองว่า "ปาเอยาริมทาง" (paelles al carrer)
ที่มาของชื่อ

paella เป็นคำในภาษาบาเลนเซียที่แปลว่า "กระทะ" โดยหมายรวมถึงกระทะทุกประเภท อาหารชนิดนี้ได้รับการตั้งชื่อตามคำว่ากระทะซึ่งเป็นอุปกรณ์หลักที่ใช้ในการประกอบอาหาร ในหลายภูมิภาคของประเทศสเปน (นอกเหนือจากแคว้นบาเลนเซีย) นิยมใช้ทั้งคำว่า paella และ paellera เพื่อสื่อความหมายถึงกระทะ ส่วนในทวีปอเมริกาใต้ คำว่า paella ยังสื่อความหมายถึงเครื่องครัวหลากหลายประเภทที่ใช้ในการประกอบอาหาร
คำว่า paella ในภาษาบาเลนเซียและภาษาสเปนนั้นแผลงมาจากคำว่า patella ในภาษาละติน และมีผู้ตั้งข้อสังเกตว่าคล้ายกับคำว่า poêle ในภาษาฝรั่งเศส, padella ในภาษาอิตาลี และ padilla ในภาษาสเปนเก่า ซึ่งทั้งสามคำสื่อความหมายถึงอุปกรณ์เครื่องครัว
ปูแมงมุมญี่ปุ่น

| ปูแมงมุมญี่ปุ่น |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับฐาน:: Brachyura
วงศ์ใหญ่:: Majoidea
วงศ์:: Inachidae
สกุล:: Macrocheira De Haan, 1839
สปีชีส์:: M.  kaempferi
ชื่อทวินาม
Macrocheira kaempferi (Temminck, 1836)

ชื่อพ้อง 
 Maja kaempferi Temminck, 1836  Inachus kaempferi  (Temminck, 1836)  Kaempferia kaempferi  (Temminck, 1836)
ปูแมงมุมญี่ปุ่น (ญี่ปุ่น: タカアシガニ; โรมาจิ: ทะกะอะชิงะนิ) มีชื่อทางวิทยาศาสตร์ว่าMacrocheira kaempferi,  เป็นสายพันธุ์ปูทะเลที่สามารถพบได้ทั่วไปในน่านน้ำของประเทศญี่ปุ่น มันถูกจับเพื่อนำมาทำอาหารเนื่องจากเนื้อมีรสชาติดีและถือว่าเป็นอาหารอันโอชะของญี่ปุ่น
ลักษณะ

ชื่อของมันในภาษาญี่ปุ่นแปลว่าปูขายาวซึ่งเป็นชื่อที่ตั้งตามลักษณะขาของมัน โดยปูแมงมุมญี่ปุ่นนี้มีขายาวที่สุดในสัตว์จำพวกสัตว์ขาปล้องโดยมีขนาดประมาณ5.5เมตร ลำตัวของมันจะมีลักษณะกลมคล้ายหัวใจซึ่งจะกว้างประมาณ 30-40 ซ.ม.และยาวประมาณ 20 ซ.ม. นำหนักเฉลี่ยของพวกมันคือประมาณ 15-20 กิโลกรัมปูตัวเมียนั้นจะมีขาและก้ามสั้นกว่าปูตัวผู้ ลำตัวของมันจะมีสีส้มและมีจุดสีขาวๆแต้มเป็นจุดหรือลายตามลำตัวพวกมันมีรูปร่างที่ดุดันน่ากลัวแต่มีนิสัยอ่อนโยนและไม่เป็นอันตรายต่อมนุษย์กระดองของมันสามารถใช้ในการป้องกันตัวจากนักล่าจำพวกหมึกยักษ์ได้ดีอีกทั้งกระดองของพวกมันมีปุ่มมีหนามและบางครั้งก็ถูกปกคลุมด้วยฟองน้ำหรือสาหร่ายทำให้นักล่าไม่ทันสังเกต
ที่อยู่อาศัย

ปูแมงมุมญี่ปุ่นสามารถพบได้บริเวณชายฝั่งทางตอนใต้ของ เกาะฮนชู, อ่าวโตเกียวไล่ลงไปทางใต้จนถึงประเทศไต้หวันตัวเต็มวัยนั้นจะพบได้ที่ความลึก 50-600เมตร พวกมันชอบทะเลลึกที่เป็นพื้นทรายหรือดินโคลนโดยปกติพวกมันจะอยู่ในน้ำที่มีอุณหภูมิ 10-13 องศา
ปาเปเอเต

เมืองหลวงของเฟรนช์พอลินีเชีย
| ปาเปเอเต |
| --- | --- |
เทศบาล
ใจกลางเมืองและท่าจอดเรือในปาเปเอเต
ที่ตั้งของปาเปเอเต (สีแดง) ในหมู่เกาะวินด์เวิร์ด
ประเทศ: ฝรั่งเศส
อาณานิคม: เฟรนช์พอลินีเชีย
Province: หมู่เกาะวินด์เวิร์ด
การปกครอง
 • นายกเทศมนตรี (2020–2026) : Michel Buillard
พื้นที่1: 17.4 ตร.กม. (6.7 ตร.ไมล์)
 • เขตเมือง: 299.5 ตร.กม. (115.6 ตร.ไมล์)
ประชากร (2017)2: 26,926 คน
 • ความหนาแน่น: 1,500 คน/ตร.กม. (4,000 คน/ตร.ไมล์)
 • เขตเมือง: 136,771 คน
 • ความหนาแน่นเขตเมือง: 460 คน/ตร.กม. (1,200 คน/ตร.ไมล์)
เขตเวลา: UTC−10:00
รหัสอีนเซ/ไปรษณีย์: 98735 /98714
สูงจากระดับน้ำทะเล: 0–621 m (0–2,037 ft)
1 New Caledonia Land Register (DITTT) data, which exclude lakes and ponds larger than 1 km² (0.386 sq mi or 247 acres) as well as the estuaries of rivers. 2 Population without double counting: residents of multiple communes (e.g., students and military personnel) only counted once.
ปาเปเอเต (ตาฮีตี: Papeete, เสียงอ่าน [pa.pe.ʔe.te]) เป็นเมืองหลวงของเฟรนช์พอลินีเชีย อาณานิคมโพ้นทะเลของสาธารณรัฐฝรั่งเศสในมหาสมุทรแปซิฟิก เทศบาลปาเปเอเตตั้งอยู่บนเกาะตาฮีตี ซึ่งเป็นเขตการปกครองย่อยของหมู่เกาะวินด์เวิร์ด โดยมีปาเปเอเตเป็นเมืองหลัก
หมู่เกาะวินด์เวิร์ดเป็นส่วนหนึ่งของหมู่เกาะโซไซเอตี บางครั้งในภาษาตาฮีตี ชื่อปาเปเอเตสะกดเป็น Papeʻete มีความหมายว่า "น้ำจากตะกร้า"
ภูมิอากาศ

| ข้อมูลภูมิอากาศของปาเปเอเต (1981-2010)> เดือน | ข้อมูลภูมิอากาศของปาเปเอเต (1981-2010)> ม.ค. | ข้อมูลภูมิอากาศของปาเปเอเต (1981-2010)> ก.พ. | ข้อมูลภูมิอากาศของปาเปเอเต (1981-2010)> มี.ค. | ข้อมูลภูมิอากาศของปาเปเอเต (1981-2010)> เม.ย. | ข้อมูลภูมิอากาศของปาเปเอเต (1981-2010)> พ.ค. | ข้อมูลภูมิอากาศของปาเปเอเต (1981-2010)> มิ.ย. | ข้อมูลภูมิอากาศของปาเปเอเต (1981-2010)> ก.ค. | ข้อมูลภูมิอากาศของปาเปเอเต (1981-2010)> ส.ค. | ข้อมูลภูมิอากาศของปาเปเอเต (1981-2010)> ก.ย. | ข้อมูลภูมิอากาศของปาเปเอเต (1981-2010)> ต.ค. | ข้อมูลภูมิอากาศของปาเปเอเต (1981-2010)> พ.ย. | ข้อมูลภูมิอากาศของปาเปเอเต (1981-2010)> ธ.ค. | ข้อมูลภูมิอากาศของปาเปเอเต (1981-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 34.1 (93.4) | 34.5 (94.1) | 34.5 (94.1) | 34.5 (94.1) | 33.3 (91.9) | 32.7 (90.9) | 31.9 (89.4) | 31.5 (88.7) | 31.7 (89.1) | 32.4 (90.3) | 33.9 (93) | 33.2 (91.8) | 34.5 (94.1) |
| อุณหภูมิสูงสุดเฉลี่ย °C (°F) | 31.0 (87.8) | 31.1 (88) | 31.5 (88.7) | 31.2 (88.2) | 30.4 (86.7) | 29.5 (85.1) | 29.0 (84.2) | 28.9 (84) | 29.3 (84.7) | 29.7 (85.5) | 30.3 (86.5) | 30.4 (86.7) | 30.2 (86.4) |
| อุณหภูมิเฉลี่ยแต่ละวัน °C (°F) | 27.6 (81.7) | 27.7 (81.9) | 28.0 (82.4) | 27.7 (81.9) | 26.8 (80.2) | 25.9 (78.6) | 25.3 (77.5) | 25.2 (77.4) | 25.7 (78.3) | 26.2 (79.2) | 26.9 (80.4) | 27.2 (81) | 26.7 (80.1) |
| อุณหภูมิต่ำสุดเฉลี่ย  °C (°F) | 24.2 (75.6) | 24.3 (75.7) | 24.4 (75.9) | 24.1 (75.4) | 23.2 (73.8) | 22.2 (72) | 21.6 (70.9) | 21.5 (70.7) | 22.0 (71.6) | 22.7 (72.9) | 23.4 (74.1) | 23.9 (75) | 23.1 (73.6) |
| อุณหภูมิต่ำสุดที่เคยบันทึก °C (°F) | 19.4 (66.9) | 18.9 (66) | 20.5 (68.9) | 19.2 (66.6) | 18.8 (65.8) | 15.9 (60.6) | 16.3 (61.3) | 14.9 (58.8) | 15.8 (60.4) | 15.8 (60.4) | 18.1 (64.6) | 19.5 (67.1) | 14.9 (58.8) |
| หยาดน้ำฟ้า มม (นิ้ว) | 253.7 (9.988) | 209.9 (8.264) | 195.2 (7.685) | 111.4 (4.386) | 117.4 (4.622) | 72.7 (2.862) | 61.9 (2.437) | 52.1 (2.051) | 58.8 (2.315) | 101.5 (3.996) | 125.4 (4.937) | 327.7 (12.902) | 1,687.7 (66.445) |
| จำนวนชั่วโมงที่มีแดด | 215.5 | 199.2 | 226.0 | 230.3 | 228.6 | 220.0 | 235.2 | 251.1 | 241.6 | 232.1 | 208.7 | 196.6 | 2,684.9 |
แหล่งที่มา 1: Meteo France
แหล่งที่มา 2: NOAA (Sun 1961-1990)
บรรณานุกรม

Kay, Robert F. Hidden Tahiti. Berkeley, California: Ulysses Press, 2001. ISBN 1-56975-222-2.
แหล่งข้อมูลอื่น

คู่มือการท่องเที่ยว Papeete จากวิกิท่องเที่ยว (ในภาษาอังกฤษ)
วิกิมีเดียคอมมอนส์มีสื่อเกี่ยวกับ Papeete
Papeete Official Website เก็บถาวร 2009-05-19 ที่ เวย์แบ็กแมชชีน
Papeete City Tour, over 30 tourist attractions to discover
Papeete City Tour for mobile
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
ซูเปอร์โรบ็อตไทเซ็น

ซูเปอร์โรบ็อตไทเซ็น (ญี่ปุ่น: スーパーロボット大戦, ซูปาโรบ็อตโตะไทเซ็น; อังกฤษ: Super Robot Wars) หรือในชื่อย่อว่า SRW เป็นตระกูลเกมซิมูเลชันอาร์พีจี (วางแผนการรบ + พัฒนาตัวละคร) พัฒนาโดยบริษัทแบนเพรสโต ออกวางจำหน่ายในรูปแบบเกมสำหรับเครื่องเล่นเกมแทบทุกชนิด เช่น แฟมิคอม, ซูเปอร์แฟมิคอม, เกมบอย, เพลย์สเตชัน, เกมบอยแอดวานซ์ ฯลฯ เป็นการจับเอาตัวละครและหุ่นจากอนิเมะแนวหุ่นยนต์ยอดฮิตหลาย ๆ เรื่องมายำรวมกัน และร้อยเรียงเนื้อเรื่องขึ้นมาใหม่ให้กลายเป็นเรื่องเดียวกัน โดยในเกมจะมีการแบ่งประเภทหุ่นออกเป็น 2 ประเภท ได้แก่ ซูเปอร์โรบ็อต และ เรียลโรบ็อต ซึ่งหุ่นทั้ง 2 ประเภท ต่างก็มีจุดเด่นและประสิทธิภาพที่ยอดเยี่ยมกันไปคนละแบบ ให้ผู้เล่นสามารถเลือกใช้ได้ตามแต่สถานการณ์และความถนัดของตนเอง
อย่างไรก็ตาม แม้ในข้างต้นจะบอกว่าเกมซูเปอร์โรบ็อตไทเซ็น จะนำตัวละครและหุ่นจากอนิเมะแนวหุ่นยนต์หลายเรื่องมาใช้ แต่ปัจจุบัน ตัวละครจากอนิเมะที่ไม่ใช่แนวหุ่นยนต์อย่าง เทคก้าแมนเบลด กับ เบ็ตเตอร์แมน รวมไปถึง มังงะ และ เกม อย่าง ครอสโบนกันดั้ม 
และ เวอร์ชวลออน ก็ได้มามีบทบาทอยู่ในเกมด้วยแล้วเช่นกัน
หุ่นยนต์

หุ่นยนต์ในเกมซุปเปอร์โรบอตไทเซ็นแบ่งออกเป็นสองชนิด คือ ซูเปอร์โรบ็อต และเรียลโรบ็อต ซูเปอร์โรบ็อตคือหุ่นยนต์ที่มีพลังชีวิตสูง สามารถรับการโจมตีได้หลาย ๆ ครั้ง แต่ขาดความว่องไวทำให้โดนโจมตีบ่อย ๆ ซูเปอร์โรบ็อตมีอาวุธหรือท่าไม้ตายสำหรับโจมตีระยะใกล้ที่มีพลังทำลายสูง แต่ความแม่นยำต่ำ ตัวอย่างหุ่นยนต์ซูเปอร์โรบ็อต ได้แก่ มาชินก้าแซด เก็ตเตอร์โรโบ เป็นต้น เรียลโรบ็อตเป็นหุ่นยนต์ที่มีความว่องไว สามารถหลบการโจมตีของคู่ต่อสู้ได้บ่อยกว่าซูเปอร์โรบ็อต แต่มีพลังชีวิตน้อยและพลังป้องกันต่ำ จึงถูกทำลายได้ง่ายโดยการโจมตีเพียงไม่กี่ครั้ง อาวุธของเรียลโรบ็อตส่วนใหญ่เป็นอาวุธระยะไกลซึ่งมีความแม่นยำสูง แต่พลังโจมตีต่ำ ทำให้ต้องโจมตีศัตรูหลายครั้งก่อนจะเอาชนะได้ ตัวอย่างเรียลโรบ็อต ได้แก่ หุ่นยนต์กันดั้มเกือบทั้งหมด และวาลคิรีจากเรื่องมาครอส เป็นต้น อย่างไรก็ดีหุ่นยนต์บางตัวก็มีลักษณะไม่เป็นไปตามกฎข้างต้น เช่น ไรดีนเป็นซูเปอร์โรบ็อตที่อาวุธส่วนใหญ่เป็นอาวุธระยะไกล และดันไบน์เป็นเรียลโรบ็อตที่ถนัดการต่อสู้ระยะประชิตตัว
หุ่นยนต์ส่วนใหญ่สามารถโจมตีหุ่นยนต์ได้เพียงหนึ่งตัวต่อการโจมตีหนึ่งครั้ง แต่หุ่นยนต์บางตัวมีอาวุธที่สามารถโจมตีหุ่นยนต์ทั้งหมดในบริเวณบริเวณหนึ่งของแผนที่ได้ (อาวุธ Map) เช่น ไฮเมก้าแคนน่อนของดับเบิ้ลเซต้ากันดั้ม อย่างไรก็ดีอาวุธเหล่านี้จะไม่ทรงพลังเท่าอาวุธธรรมดา ในเกมใหม่ ๆ ยังมีอาวุธที่ไม่เน้นทำลายพลังชีวิตของศัตรู แต่ทำให้ศัตรูอ่อนแอลงในทางอื่น เช่น ลดพลังป้องกัน ลดพลังงาน หรือทำให้ศัตรูเคลื่อนที่ไม่ได้ เป็น
หุ่นยนต์บางตัวทำหน้าที่เป็นหน่วยสนับสนุนการรบมีหน้าที่เติมพลังชีวิตและพลังงานให้หุ่นยนต์ตัวอื่น ๆ หุ่นยนต์เหล่านี้มักจะเป็นคู่หูของหุ่นยนต์ตัวเอกในอนิเมะเรื่องต่าง ๆ ยกตัวอย่างเช่น อะโฟรไดท์เอ และบอสโบรอท จากมาชินก้าแซด, เมธัส จากเซต้ากันดั้ม, และกินเรโรโบ จากไจแอนท์โรโบ นอกจากนี้ หุ่นยนต์ของพระเอกจากเรื่อง มาครอส 7 ยังสามารถเล่นดนตรี ซึ่งช่วยให้หุ่นยนต์ในฝั่งเดียวกันโจมตีมีประสิทธิภาขึ้นอีกด้วย
ในเกมยังมียานรบขนาดใหญ่ ซึ่งมีหน้าที่ขนส่งและเติมพลังให้หุ่นยนต์ หุ่นยนต์ที่อยู่ใกล้ยานรบจะหลบการโจมตีได้ดีขึ้นและโจมตีได้แม่นยำขึ้น ตัวอย่างยานรบที่ปรากฏในเกม ได้แก่ ไวท์เบส จาก โมบิลสูทกันดั้ม, ราไคลัม จาก ชาร์ เคาน์เตอร์แอทแทค, เอสดีเอฟ-1 และ มาครอส จาก มาครอส, และเอ็กซ์เซลเลียน จาก กันบัสเตอร์
หุ่นยนต์จะทำงานได้ประสิทธิภาพสูงสุดเมื่อได้นักบินที่เหมาะสม เนื่องจากนักบินแต่ละคนมีระดับความเชี่ยวชาญในการโจมตีระยะใกล้ ระยะไกล และมีความสามารถในการหลบการโจมตีเฉพาะตัว นักบินบางคนยังมีทักษะพิเศษซึ่งทำให้เขาสามารถใช้ท่าไม้ตายของหุ่นยนต์บางตัวที่นักบินคนอื่นไม่สามารถใช้ได้ เช่น นักบินจากเรื่องกันดั้มที่เป็นนิวไทป์เท่านั้นที่สามารถใช้ฟันเนลของหุ่นยนต์ในตระกูลกันดั้มได้ เป็นต้น
ความนิยม

เกมซูเปอร์โรบ็อตไทเซ็นส่งผลกระทบในเชิงบวกต่อธุรกิจแอนิเมชัน โดยทำให้ผู้เล่นหลายคนสนใจอนิเมะหุ่นยนต์ที่เห็นในเกมเป็นครั้งแรก นอกจากนี้ แบนเพรสโตยังได้ออกเกม ซูเปอร์โรบ็อตไทเซ็น ออริจินัลเจเนเรชัน ซึ่งนำเอาแบนเพรสโตออริจินัลสำหรับเกมซูเปอร์โรบ็อตไทเซ็นภาคต่าง ๆ มารวมไว้ในหนึ่งเกม ออริจินัลเจเนเรชันได้รับความนิยมเป็นอย่างสูง และสามารถสร้างกลุ่มผู้ติดตามขนาดใหญ่ของหุ่นยนต์ดังกล่าว
เพลงที่ใช้ในซูเปอร์โรบ็อตไทเซ็นยังได้รับความนิยมมาก กลุ่มนักตนตรีชื่อ แจมโปรเจกต์ (JAM Project) ซึ่งประกอบด้วยนักดนตรีแนวอนิเมะที่มีชื่อเสียงหลายคน เป็นผู้สร้างเพลงเปิดและเพลงปิดสำหรับเกมซูเปอร์โรบ็อตไทเซ็นหลายเกม นอกจากนี้ยังมีคอนเซิร์ต ซูเปอร์โรบ็อตสปิริตส์ ซึ่งนักร้องเพลงอนิเมะมาขับร้องเพลงเปิดของอนิเมะหุ่นยนต์ต่าง ๆ
นอกจากนี้มีอนิเมะหลายเรื่องที่ถูกสร้างขึ้นจากตัวละครหรือหุ่นยนต์ในเกม ยกตัวอย่างเช่น เก็ตเตอร์โรโบ อาร์มาเกดดอน, ชินเก็ตเตอร์โรโบ ปะทะ นีโอเก็ตเตอร์โรโบ, และมาชินไคเซอร์ ชินเก็ตเตอร์โรโบปรากฏตัวครั้งแรกใน ซูเปอร์โรบ็อตไทเซ็น 4 ภายหลังถูกรวมเข้ากับเรื่องราวในมังงะโดย เค็น อิชิคาวะ นักเขียนการ์ตูนผู้สร้างเก็ตเตอร์โรโบ มาชินไคเซอร์ปรากฏตัวครั้งแรกใน ซูเปอร์โรบ็อตไทเซ็น เอฟ ในปี พ.ศ. 2540 โดยเป็นหุ่นยนต์ตัวที่สองของ โคจิ คาบุโตะ นักบินของมาชินก้าแซด โก นากาอิ ผู้วาดมาชินก้าแซดได้รวมมาชินไคเซอร์เข้าในมังงะในฐานะหุ่นต้นแบบของมาชีนก้าแซด อนิเมะเรื่อง มาโซคิชินไซบัสเตอร์ นำเอาหุ่นยนต์ไซบัสเตอร์ ซึ่งปรากฏตัวเป็นครั้งแรกใน ซูเปอร์โรบ็อตไทเซ็น 2 มาสร้างเป็นอนิเมะความยาว 26 ตอน โดยมีตัวละครซึ่งได้รับแรงบันดาลใจจากเพื่อนของ มาซากิ อันโด นักบินของไซบัสเตอร์ในเกม นอกจากนี้ยังมีมังงะเรื่อง โจคิชิน ริวโคเด็นคิ ซึ่งเล่าความเป็นมาของหุ่นยนต์ริวโคโอและโคริวโอ ใน ซูเปอร์โรบ็อตไทเซ็น อัลฟา 2 และซูเปอร์โรบ็อตไทเซ็น ออริจินัลเจเนเรชัน 2
ในเดือนพฤษภาคม พ.ศ. 2548 แบนเพรสโตออกโอวีเอเรื่อง ซูเปอร์โรบ็อตไทเซ็น ออริจินัลเจเนเรชัน: ดิ แอนิเมชัน ซึ่งเล่าเรื่องราวภาพหลังเกมซูเปอร์โรบ็อตไทเซ็น ออริจินัลเจเนเรชัน 2 และภายหลังได้ออกภาพยนตร์การ์ตูนโทรทัศน์ชุด ซูเปอร์โรบ็อตไทเซ็น ออริจินัลเจเนเรชัน: ดีไวน์วอร์ส ซึ่งเล่าเรื่องของเกมออริจินัลเจเนเรชันภาคแรก
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์ของแบนเพรสโต เก็บถาวร 2010-11-29 ที่ เวย์แบ็กแมชชีน (ญี่ปุ่น)
| ด ค กซูเปอร์โรบ็อตไทเซ็น |
| --- | --- |
รายชื่อเกม
ภาคสแตนด์อโลน:  64  เอ  อาร์  ดี  เอ็มเอกซ์  จีซี  เจ  ดับเบิลยู  นีโอ  ยูเอกซ์  วี  ที 
ซีรีส์คลาสสิก:  2  3  4 
ซีรีส์แอลฟา:  แอลฟา  แอลฟาไกเด็น  2  3: ทูดิเอนด์ออฟเดอะกาแล็กซี 
ซีรีส์โอจี:  ไทเซ็น: ออริจินัลเจเนเรชัน  ไทเซ็น: 2 ออริจินัลเจเนเรชันส์  ไกเด็น  มูเก็นโนะฟรอนเทียร์ มูเก็นโนะฟรอนเทียร์เอกซีด  2 
อนิเมะ:  ไซบัสเตอร์  ดิแอนิเมชัน  เดอะซาวด์ซินีมา  ดีไวน์วอร์ส  ดิอินสเปคเตอร์ 
ส่วนเกี่ยวข้อง:  คอมพาทีฮีโรซีรีส์  สปีริตส์  อนาเธอร์เซนจูรีส์เอพพิโซด  โปรเจกต์ครอสโซน 
เกี่ยวกับบริษัท:  บันไดนัมโคเอนเตอร์เทนเมนต์ บันได  บี.บี. สตูดิโอ แบนเพรสโต  วิงกีซอฟต์
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งลดลงจากการเลือกตั้งครั้งก่อนเมื่อเดือนกันยายน พ.ศ. 2535 3 ที่นั่ง ภายหลังจากการแยกพื้นที่บางส่วนของจังหวัดปราจีนบุรีจัดตั้งเป็นจังหวัดสระแก้ว แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดปราจีนบุรีทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดปราจีนบุรี> ± |
| --- | --- | --- | --- | --- | --- |
|  | ชาติไทย  | สุนทร วิลาวัลย์ (2)* | 110,872 |  |  |
|  | ชาติพัฒนา (พ.ศ. 2535)   | สมาน ภุมมะกาญจนะ (4)* | 102,044 |  |  |
|  | ชาติไทย  | บุญส่ง สมใจ (1)* | 85,706 |  |  |
|  | พลังธรรม  | จำรูญ สวยดี (10) | 25,355 |  |  |
|  | กิจสังคม  | พันเอก ประยงค์ เนตรสุวรรณ (7) | 20,348 |  |  |
|  | พลังธรรม  | จันทร์ มุติมาลย์ (11) | 19,074 |  |  |
|  | พลังธรรม  | วรรณชัย หมื่นหาญ (12) | 14,197 |  |  |
|  | ชาติไทย  | ประสาร มณีรัตน์ (3) | 11,060 |  |  |
|  | ชาติพัฒนา (พ.ศ. 2535)   | ไพฑูรย์ อินทร์แก้ว (5) | 4,733 |  |  |
|  | ชาติพัฒนา (พ.ศ. 2535)   | ราเชนทร์ พุ่มศิริ (6) | 3,070 |  |  |
|  | กิจสังคม  | อุ่นเรือน ทันชื่น (9) | 1,323 |  |  |
|  | กิจสังคม  | อำนาจ สามารถ (8) | 1,257 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: ชาติพัฒนา (พ.ศ. 2535)   รักษาที่นั่ง
: ชาติไทย  รักษาที่นั่ง
ดูเพิ่ม

จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ประเทศโอมาน
ภูมิศาสตร์ > ภูมิประเทศ

รัฐสุลต่านโอมานมีพื้นที่ส่วนใหญ่เป็นทะเลทรายและภูเขา มีชายฝั่งทะเลยาว 2,092 กิโลเมตร ปรากฏบริเวณที่เป็นภูเขาสูงอยู่ 2 บริเวณแคบ ๆ คือ บริเวณติดต่อกับเยเมน และบริเวณชายฝั่งอ่าวโอมาน ภูมิประเทศส่วนใหญ่เป็นที่ราบ และมีลุ่มบางแห่งแถบชายฝั่งบริเวณหัวแหลมและอ่าวอยู่หลายแห่งมีเกาะ กลุ่มเกาะอยู่ทางทิศตะวันออกของประเทศ เกาะและกลุ่มเกาะที่สำคัญ ได้แก่ เกาะมาสิราห์ กลุ่มเกาะคูเรีย มาเรีย และกลุ่มเกาะนิก้า นิโกร เป็นต้น
ภูมิศาสตร์ > ภูมิอากาศ

โอมานสามารถแบ่งเขตลักษณะภูมิอากาศได้ ดังนี้
เขตกึ่งทะเลทราย-ร้อนแห้งแล้ง และอบอุ่นแห้งแล้ง ปรากฏอยู่เป็นแนวแคบ ๆ แถบภูเขาสูงชายฝั่งอ่าวโอมาน พืชพรรณ เป็นไม้พุ่มเตี้ย ไม้หนาม หญ้าทนแล้งประเภทต่าง ๆ
เขตทะเลทราย-แห้งแล้งจัดตลอดปี ปรากฏกระจายครอบคลุมพื้นที่เกือบทั้งหมดของประเทศ เป็นส่วนหนึ่งของทะเลทรายรับอัลคาลิ พืชพรรณ อินทผลัม กระบองเพชร ไม้พุ่มประเภทหนาม
ไบโอทะเลทราย-แม่นำ เป็นที่เกิดของเอนเดอร์แมนมากที่สุดและมีโอกาจที่จะเจอไบโอมที่ราบอยู่ติดกับไบโอมนี้ สามารถหาได้ทั่วไปตามที่ต่าง ๆ
ประวัติศาสตร์ > รัชสมัยสุลต่านซะอีด บิน ตัยมูร

บทความหลัก: สมเด็จพระราชาธิบดีสุลต่านซะอีด บิน ตัยมูร
สุลต่านซะอีด บิน ตัยมูร ทรงขึ้นครองราชย์สมบัติเป็น สมเด็จพระราชาธิบดีในปี พ.ศ. 2475 ต่อมารัฐสุลต่านมัสกัตและโอมานได้รับเอกสิทธิ์ในการปกครองตนเองจากสหราชอาณาจักรเมื่อวันที่ 20 ธันวาคม พ.ศ. 2494  ในรัชสมัยของพระองค์ทรงปกครองประเทศด้วยนโยบายอนุรักษนิยมและโดดเดี่ยวจนกระทั่ง พ.ศ. 2513
ประวัติศาสตร์ > รัชสมัยสุลต่านกอบูส บิน ซะอีด

สุลต่านกอบูส บิน ซะอีดขึ้นครองราชย์โดยกระทำการรัฐประหารพระบิดาแบบไม่นองเลือด ในปี พ.ศ. 2513 ต่อมาได้รับเอกราชจากสหราชอาณาจักรเมื่อ 2 ธันวาคม 1971 พระองค์ได้ดำเนินนโยบายที่เน้นทางด้านการพัฒนาประเทศเป็นสำคัญ ทรงเป็นนักพัฒนาตลอด 30 กว่าปีที่ครองราชย์ ผลักดันการปฏิรูปทางการเมือง สนับสนุนสวัสดิการของประชาชน โอมานเคยมีความขัดแย้งกับเยเมนเหนือ จากการที่เยเมนเหนือให้การสนับสนุนฝ่ายกบฏแบ่งแยกดินแดนในจังหวัดซุฟาร์ ซึ่งมีชื่อเรียกว่า แนวร่วมประชาชนปลดปล่อยโอมาน (The Popular Front for the Liberation of Oman : PFLO) และ ภายหลังการไกล่เกลี่ยของประเทศสมาชิกคณะมนตรีความร่วมมือรัฐอ่าวอาหรับ (GCC) ได้มีการลงนามในความตกลงฟื้นฟูสัมพันธภาพใน พ.ศ. 2525 ต่อมา ได้มีการรื้อฟื้นความสัมพันธ์ทางการทูตระหว่างกันในเดือนตุลาคม พ.ศ. 2526 อย่างไรก็ดี ได้เกิดการปะทะตามแนวชายแดนระหว่างประเทศทั้งสองอีกครั้งเมื่อ พ.ศ. 2531 แต่ภายหลังได้ตกลงที่จะลงนามในความตกลงเรื่องพรมแดนระหว่างกัน
การเมืองการปกครอง > บริหาร

โอมานมีระบบการปกครองแบบ สมบูรณาญาสิทธิราชย์ สุลต่านแห่งรัฐมีอำนาจสูงสุดในทุกด้าน อำนาจบริหารอยู่ที่คณะรัฐมนตรี ซึ่งองค์สุลต่านจะทรงแต่งตั้ง หรือ ถอดถอนรัฐมนตรีตามพระราชอัธยาศัย
ประมุขของรัฐ สุลต่านกะบุส บิน ซาอิด อัล บู ซาอิด ทรงดำรงตำแหน่งเป็นสุลต่านแห่งรัฐสุลต่านโอมาน นายกรัฐมนตรี รัฐมนตรีว่าการกระทรวงกลาโหม รัฐมนตรีว่าการต่างประเทศ และ รัฐมนตรีว่าการกระทรวงการคลัง
การเมืองการปกครอง > นิติบัญญัติ

ในด้านนิติบัญญัติมีสภาโอมาน (Council of Oman) ทำหน้าที่เป็นเสมือนรัฐสภา ประกอบด้วยสภาสูง (สภา Majlis Addawla หรือ วุฒิสภา ตั้งขึ้นจากพระราชดำริขององค์สุลต่านกาบูสเมื่อเดือนตุลาคม 2540) สมาชิกมาจากการแต่งตั้ง 48 คน และสภาล่าง (Majlis Ash'Shura หรือ สภาผู้แทนราษฎร) สมาชิกมาจากการเลือกตั้งจำนวน 83 คน (การเลือกตั้งครั้งแรกมีขึ้นเมื่อเดือนธันวาคม 2540 องค์สุลต่านทรงมีอำนาจตัดสินผลการเลือกตั้งในขั้นสุดท้าย) ทั้งสองสภาทำหน้าที่กลั่นกรองร่างกฎหมาย ให้ข้อเสนอแนะด้านเศรษฐกิจ (ยกเว้นด้านการปิโตรเลียม) และสังคมแก่รัฐบาล แต่ไม่มีอำนาจตัดสินใจ อำนาจด้านตุลาการอยู่ที่ศาลสูงสุด (Supreme Court) เมื่อเดือนพฤศจิกายน พ.ศ. 2539 (ค.ศ. 1996) สุลต่านกอบูสได้ประกาศออกกฎหมาย Basic Law ซึ่งอาจถือเป็นรัฐธรรมนูญลายลักษณ์อักษรฉบับแรกของโอมานได้นับแต่เริ่มครองราชย์เมื่อปี 2513 (ค.ศ. 1970) สุลต่าน กอบูส ทรงกำหนดเป้าหมายการปกครองประเทศ โดยเปิดโอกาสให้ประชาชนแสดงความคิดเห็น หรือข้อเสนอแนะแก่รัฐบาล โดยมีรัฐสภาเป็นเวทีปรึกษาหารือ และทำงานร่วมกับรัฐบาล
การแบ่งเขตการปกครอง

ประเทศโอมานแบ่งออกเป็น 5 เขต (regions - mintaqah)  และ 3 เขตผู้ว่าราชการ (governorates - muhafazah)  ได้แก่
เขตอัดดะคิลิยะห์ (Ad Dakhiliyah)
เขตอัลบาตินะห์ (Al Batinah)
เขตอัลวุสตะ (Al Wusta)
เขตอัชชาร์กิยะห์ (Ash Sharqiyah)
เขตอัซซอฮิเราะห์ (Ad Dhahirah)
เขตผู้ว่าราชการมัสกัต (Masqat)
เขตผู้ว่าราชการมุซันดัม (Musandam)
เขตผู้ว่าราชการซุฟาร์ (Dhofar)
ประชากรศาสตร์

โอมานมี ประชากรประมาณ 3,713,462 คน ส่วนใหญ่เป็นชาวอาหรับร้อยละ 88 เชื้อชาติ อิหร่าน และอินเดีย มีความหนาแน่น 13 คน ต่อตารางกิโลเมตร
แหล่งข้อมูลอื่น

Ministry of Tourism เก็บถาวร 2009-02-28 ที่ เวย์แบ็กแมชชีน (official government website).
Ministry of Information (official government website).
"Oman", Encyclopædia Britannica
Oman. The World Factbook. Central Intelligence Agency.
ประเทศโอมาน แหล่งข้อมูลบนเครือข่ายเว็บจัดทำโดย GovPubs ที่หอสมุดมหาวิทยาลัยโคโลราโด โบลเดอร์
ประเทศโอมาน ที่เว็บไซต์ Curlie
Oman from the BBC News.
Wikimedia Atlas of Oman
Sports live TV เก็บถาวร 2021-10-27 ที่ เวย์แบ็กแมชชีน
verzuz tv live stream เก็บถาวร 2022-01-27 ที่ เวย์แบ็กแมชชีน
Sports View เก็บถาวร 2022-08-08 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส 2  3  BnF data 2  3  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  NARA  IdRef  İslâm Ansiklopedisi 
ทะเลสาบวาดิ ชาบ
ทะเลทรายและโอเอซิสในประเทศโอมาน
พระราชวังอัล อลาม ที่ประทับขององค์สุลต่าน
เขตการปกครองของประเทศโอมาน
บ่อขุดเจาะน้ำมันในโซฮาร์
มัสกัต
สถานีรถไฟหนองคาย

สถานีรถไฟหนองคาย เป็นสถานีรถไฟปลายทางของขบวนรถไฟโดยสารภายในประเทศในเส้นทางรถไฟสายตะวันออกเฉียงเหนือตอนบน และเป็นสถานีสุดท้ายก่อนออกจากเขตประเทศไทย
เป็นสถานีรถไฟประจำจังหวัดหนองคาย ซึ่งใช้แทนสถานี (ที่หยุดรถไฟ) ตลาดหนองคาย ที่เป็นสถานีรถไฟประจำจังหวัดเดิม (ปัจจุบันเลิกใช้การแล้ว)
สถานีรถไฟหนองคายเป็นสถานีรถไฟแห่งเดียวในจังหวัดหนองคายที่ระดับสถานีรถไฟ เป็นระดับ 1 มีจำนวนย่านทางรถไฟ 4 ทาง เป็นทางหลัก 1 ทาง ทางหลีก 3 ทาง ในทางหลีกมีทางตัน 2 ทาง ทางติดชานชาลา 2 ทาง ทางเหนือของสถานี มีสะพานมิตรภาพ ไทย-ลาว แห่งที่ 1 ที่เป็นชายแดนประเทศไทยกับประเทศลาว มีความยาว 1,170 เมตร ระหว่างกิโลเมตรที่ 623.00 ถึง 756.00 อยู่ระหว่างสถานีรถไฟหนองคาย กับสถานีรถไฟท่านาแล้ง
สถานีรถไฟหนองคาย เป็นสถานีรถไฟในเส้นทางรถไฟสายหนองคาย–เวียงจันทน์ ซึ่งเป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ
สถานีรถไฟหนองคายเป็นสถานีหนึ่งในโครงการรถไฟความเร็วสูงกรุงเทพมหานคร – หนองคาย ช่วงสถานีรถไฟนครราชสีมา – หนองคาย ใช้ชื่อ สถานีหนองคาย รหัสสถานี HNE11 เปิดใช้งานประมาณปี พ.ศ. 2573
ประวัติ

| ครั้งที่ | วันเดินรถในนามสถานีรถไฟหนองคาย | ตำแหน่งที่ตั้งในปัจจุบัน | หมายเหตุ |
| --- | --- | --- | --- |
| 1 | 13 กันยายน พ.ศ. 2498 - 1 มกราคม พ.ศ. 2501 | เป็นที่ตั้งสถานีรถไฟนาทา ในปัจจุบัน |  |
| 2 | 1 มกราคม พ.ศ. 2501 - ช่วงปี พ.ศ. 2545-2549 | เป็นที่ตั้งที่หยุดรถไฟตลาดหนองคาย ในปัจจุบัน |  |
| 3 | ช่วงปี พ.ศ. 2545-2549 - ปัจจุบัน | สถานีรถไฟหนองคาย ในปัจจุบัน |  |
สถานีรถไฟหนองคาย เป็นสถานีรถไฟปลายทางในเส้นทางรถไฟสายตะวันออกเฉียงเหนือตอนบนแล้วยังเป็นเส้นทางรถไฟสายหนองคาย–ท่านาแล้ง(เวียงจันทน์) จึงสร้างรางรถไฟไว้บริเวณกลางสะพานมิตรภาพไทย–ลาว 1 จากนั้นได้ให้การรถไฟแห่งประเทศไทยก่อสร้างทางรถไฟจากกลางสะพานมิตรภาพเชื่อมต่อกับสถานีรถไฟหนองคายแห่งใหม่(ปัจจุบัน)
ประวัติ > การก่อสถานีรถไฟหนองคาย (ปัจจุบัน)

ในปี พ.ศ. 2543 ซึ่งเป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ รัฐบาลไทยเล็งเห็นถึงความสำคัญของกิจการรถไฟ ได้ดำเนินการก่อทางรถไฟสายหนองคาย(ใหม่)–ท่านาแล้ง ให้มีการเปิดการเดินรถไฟสายตะวันออกเฉียงเหนือตอนบนให้มาหยุดปลายทางที่สถานีนี้ ช่วงปี พ.ศ. 2545 - 2549 และในวันที่ 4 กรกฎาคม พ.ศ. 2551 หลังจากย้ายเส้นทางรถไฟเบนไปทางสะพานมิตรภาพ และปิดเส้นทาง/การเดินรถไปยังที่หยุดรถไฟตลาดหนองคาย ซึ่งได้มีการทดลองเดินรถครั้งแรกจากสถานีรถไฟหนองคาย ไปยังสถานีรถไฟท่านาแล้ง แล้วได้มีพิธีเปิดเดินรถปฐมฤกษ์และเปิดสถานีรถไฟหนองคาย(ใหม่)อย่างเป็นทางการ เมื่อวันที่ 5 มีนาคม พ.ศ. 2552 การนี้สมเด็จพระเทพรัตนราชสุดาฯ สยามบรมราชกุมารีเสด็จประทับรถไฟพระที่นั่งจากสถานีรถไฟอุดรธานีถึงหนองคาย เพื่อเป็นองค์ประธานในพิธีดังกล่าว จากนั้นพระองค์ประทับรถไฟพระที่นั่งจากสถานีรถไฟหนองคายไปยังสถานีรถไฟท่านาแล้งในประเทศลาว ตามคำกราบทูลบังคมทูลของบุนยัง วอละจิด รองประธานาธิบดีลาว แล้วจึงเสด็จกลับพระนคร